Here is a page extracted from Wikipedia that may contain CSS, HTML, and a lot of unformatted text.

Title: ليونيل ميسي
Content: ليونيل أندريس ميسي كوتشيتيني (تولد ف 24 يونيو 1987 فروزاريو فلارجونتين), واللي معروف بسميت ليو ميسي, ولا ميسي, هو لعاب د لكورة أرجونتيني تيتعتابر من بين أحسن اللعابة د كورة فالتاريخ. ميسي تيلعب معا لفرقة د إنتر ميامي ف لميريكان, و مع لمونتخاب لوطني د كورة ديال لارجونتين.

حياتو 
تولد ليونيل ميسي فمدينة روزاريو فلارجونتين نهار 24 يونيو 1987, وهو التالت من ربعة د لخًوت. ملًي دار 6 سنين, دخل يلعب مع لفرقة د مدينتو "نيويلز ؤولد بويز" Newell's Old Boys ولعب معاهم ست سنين. فصغرو كتاشفو عندو لأطبا مشكل فالنقص ديال لهرمونات د النمو, و فرقتو جاها غالي باش تخلص عليه الدوا فالدوام.

بداو واليديه تيحاولو يقلبو على شي طريقة باش يحلو لمشكل, وفشتنبر 2001 مشا مع باه و سكنو فبرصلونة, باش يشوفو واش ليو يقدر يسيني مع إف سي برصلونة، و فنفس لوقت يخلصو عليه الدوا ديالو. فنونبر 2003, لعب أول ماتش ديالو مع لفرقة د لكبار د لبارصا ضد ف.س. پورطو, و كانت عندو 16 لعام.

إنجازات

روكورات 
ميسي عندو بزاف ديال الروكورات (لأرقام قياسية) فلعالم ديال كورة, منها بحال دابا:
 أكبر عدد ديال لكورات الذهبية (7)
 أكبر عدد ديال السباط الدهبي د ؤروپا (6)
 أكبر عدد د لبيوتا فعام واحد (91 بيت ف 2012)
 أكبر عدد د لبيوتا فالليݣا (474)
 أكبر عدد ديال لهات تريكات (تلاتة د لبيوتا ف ماتش واحد) ف الليڭا (36)
 أكبر عدد د التمريرات فالليݣا (192)
 أكبر عدد د التمريرات ف كوپا أميريكا (17)
 أحسن هداف ديال فرقة د كورة ف لعالم كامل (672 بيت)
 لهدّاف التاريخي د لبارصا
 لهدّاف التاريخي د لمنتخب د لارجونتين، ف كاس لعالم (13 بيت ف 26 ماتش) و بشكل عام (98 بيت ف 172 ماتش)
 التالت ف الترتيب ديال لهدّافين د لمنتخبات مورا لبرطقيزي كريستيانو رونالدو (118 بيت) و لإيراني علي دائي (109 د لبيوتا). التاني يلا حسبنا غير لي باقين كيلعبو ف منتخباتهوم، مورا كريستيانو.
 تاني لعاب د كورة كيفوت مليار دولار ف لأرباح ديالو من كورة.

عيون لكلام 

كوايري أرجونتيني
بيوغرافيا د رجال
زيادة 1987
ناس حيين
مقالات فيها مصدر و 3000 بايت